
Alsószentiván Község Önkormányzat

3/2010. (II. 15. ) számú

rendelete

az Önkormányzat 2010. évi költségvetéséről

Alsószentiván Község Önkormányzat Képviselő-testülete az államháztartásról szóló 1992. évi XXXVIII. törvény 65. § (1) bekezdésében kapott felhatalmazás alapján – figyelemmel a Magyar Köztársaság 2010. évi költségvetéséről szóló 2009. évi CXXX. törvény rendelkezéseire – az önkormányzat 2010. évi költségvetéséről az alábbi rendeletet alkotja:

A rendelet hatálya

1. §

(1) A rendelet hatálya Alsószentiván Község Önkormányzatára (továbbiakban: önkormányzat) terjed ki.

(2) Alsószentiván Község Önkormányzata önállóan működő és gazdálkodó költségvetési szervvel illetve önállóan működő költségvetési szervvel nem rendelkezik. 

(3) Alap-Alsószentiván Községek Körjegyzősége költségvetése a körjegyzőség székhelye szerinti önkormányzat – Alap község Önkormányzat – költségvetésében szerepel.

(4) Alap-Alsószentiván-Cece-Sáregres-Vajta Óvodai Intézményfenntartó Társulás által fenntartott Alapi Óvoda és Egységes Óvoda-bölcsőde költségvetési szerv költségvetése a feladatellátást végző költségvetési szerv székhelye szerinti önkormányzat – Alap Község Önkormányzat – költségvetésében szerepel. 

Az önkormányzat 2010. évi költségvetése

2. §

A képviselő-testület az önkormányzat 2010. évi költségvetésének

bevételi főösszegét

79.970.000.- Ft-ban,

kiadási főösszegét

79.970.000.- Ft-ban állapítja meg.

A költségvetési bevételek

3. §

Az önkormányzat 2010. évi költségvetési bevételeinek forrásonkénti részletezését az 1. számú, a működési és felhalmozási, valamint tőke jellegű bevételek tevékenységenkénti részletezését a 2. számú melléklet tartalmazza.

A költségvetési kiadások

4. §

(1) Az önkormányzat kiadási előirányzatait a képviselő-testület az alábbiak szerint határozza meg:

      Működési kiadások előirányzata összesen:

73.313.000.- Ft

      Ebből:


- személyi jellegű kiadások:




11.811.000.- Ft


- munkaadókat terhelő járulékok:


 
  2.964.000.- Ft


- dologi és egyéb folyó kiadások:



21.054.000.- Ft


- támogatásértékű működési kiadások:


16.218.000.- Ft

- működési célú pénzeszköz átadások:


15.564.000.- Ft


- társadalom-, szociálpolitikai és egyéb juttatások: 

  5.702.000.- Ft

(2) A képviselő-testület az önkormányzat kiadásait előirányzatonként a 3. számú melléklet és a személyi juttatásokat és munkaadót terhelő járulékokat szakfeladatonként a 4/1. számú melléklet, a dologi és folyó kiadásokat szakfeladatonként a 4/2. számú melléklet szerint állapítja meg. 

5. §

(1) Az önkormányzat felhalmozási kiadásai és pénzügyi befektetései összesen:


6.657.000.- Ft

      Ebből:


- felújítások előirányzata:




    500.000.- Ft


- intézményi beruházások előirányzata /autó lízingdíj/:
    700.000.- Ft


- felhalmozási kölcsön és hitel törlesztése:


 5.057.000.- Ft


- felhalmozási hitelek kamata:



    400.000.- Ft

(2) Az önkormányzat felújítási kiadásait célonként, felhalmozási kiadásait feladatonként az 5. számú melléklet tartalmazza.

6. §

(1) Az önkormányzat általános és céltartalékot nem képez. 

(2) Az önkormányzat 2010. évi költségvetésének működési célú hiánya: 21.631.000 Ft. A működési célú hiány tervezett összegének finanszírozására szolgál folyószámlahitel valamint munkabérhitel felvétele a számlavezető pénzintézettől, valamint ingatlanértékesítés bevétele. 

7. §

A működési és felhalmozási célú bevételi és kiadási előirányzatokat tájékoztató jelleggel mérlegszerűen a 6. számú melléklet adja meg. Ezen melléklet mutatja a költségvetési évet követő két év várható előirányzatait is. 

8. §

Az önkormányzat előirányzat felhasználási ütemtervét a 7. számú melléklet adja meg.

9. §

Az önkormányzat többéves kihatással járó feladatainak előirányzatát éves bontásban a 8. számú melléklet tartalmazza. 

10. §

Európai Uniós projekt megvalósítását az Önkormányzat 2010. évben nem tervezi. 

Költségvetési létszámkeret 

11. §

A képviselő-testület az önkormányzat létszámkeretét 9 főben állapítja meg, a 9. számú mellékletben feltüntetettek szerint. 

A költségvetés végrehajtására vonatkozó szabályok
12. §

(1) Az önkormányzat és a költségvetési szervei bevételi és kiadási előirányzatai évközben megváltoztathatók.

(2) Az önkormányzati gazdálkodás során az év közben létrejött hiány finanszírozási módja hitel felvétele.

(3) A (2) bekezdésben meghatározott hitelügyletekkel kapcsolatos hatáskörök kizárólagosan a képviselő-testületet illetik meg.

(4) Az önkormányzati gazdálkodás során év közben létrejött költségvetési többletet számlavezető pénzintézeti pénzlekötés útján kell hasznosítani.

(5) A (4) bekezdésben meghatározott pénzügyi műveletek lebonyolítása 5 millió forintig a polgármester, az ezt meghaladó összegű költségvetési többlet felhasználása képviselő-testület hatáskörébe tartozik.

13. §

(1) A képviselő-testület kizárólagos hatáskörébe tartozik a költségvetési rendelet módosítása.

(2) Ha év közben az Országgyűlés, a Kormány, illetve valamely költségvetési fejezet vagy elkülönített állami pénzalap az önkormányzat számára pótelőirányzatot biztosít, arról a polgármester a képviselő-testületet negyedévenként köteles tájékoztatni. A képviselő-testület legalább félévenként- adott év június 30-ig, illetve december 31-ig – dönt a költségvetési rendeletének pótelőirányzatok szerinti módosításáról.

(3) Az önkormányzat képviselő-testülete a jóváhagyott kiemelt előirányzatokon belül a részelőirányzatoktól előirányzat módosítás nélkül is eltérhet.

Záró rendelkezések

14. §

E rendelet kihirdetésének napján lép hatályba.

Alsószentiván, 2010. február 12.


Nagy Lajos 





Nyikosné Katzenberger Erika

           Polgármester






        körjegyző

Kihirdetve:

Alsószentiván, 2010. február 15.



Nyikosné Katzenberger Erika










         körjegyző

